Juvassåna

Juvassåna (også skrevet Gjuvvassåni) er ei elv i Sirdal og Valle kommuner i Agder. Den renner fra Botnsvatnet til Rosskreppfjorden og utgjør den øverste delen av Kvinavassdraget.

Elva har utspring ved Skammevarden i Rjuven, som en liten navnløs bekk som renner mot sør til Skammevatnet. Derfra renner elva, som her kalles Ussåne, videre ned til Urdeviksvatnet og Botnsvatnet, som ligger på nesten samme høyde, kun adskilt med en kort elvestubb kalt Snorrevadi. Fra sørenden av Botnsvatnet starter selve Juvassåna. Den renner gjennom Gjuvvatnet, som elva har navn etter, og munner ut lengst nord i Rosskreppfjorden. Mellom Gjuvvatnet og Rosskreppfjorden danner elva grensen mellom Aust- og Vest-Agder.

 Referanser 

Kategori:Elver i Sirdal
Kategori:Elver i Valle
Kategori:Kvinavassdraget